[{"text_idx": "#000003", "text": "Neidude U-19 jalgpallikoondis lo\u0303petas valikturniiri kaotusega"}, {"text_idx": "#000004", "text": "Eesti neidude U-19 jalgpallikoondis Autor/allikas: Jalgpall.ee"}, {"text_idx": "#000005", "text": "Eesti neidude U-19 jalgpallikoondis pani esmaspa\u0308eval punkti Walesis toimunud EM-valikturniiri teisele ringile. Vastamisi mingi vo\u0303o\u0303rustajariigi eakaaslastega, kelle vastu saadi kirja 0:4 kaotus."}, {"text_idx": "#000006", "text": "Ru\u0308nnakutel efektiivselt tegutsenud Walesi esimene suurepa\u0308rane vo\u0303imalus su\u0308ndis 11. minutil, ent pealelo\u0308o\u0308gi blokeeris va\u0308ravajoonelt keskkaitsjana tegutsenud koondise kapten Marta Liisa Staalfeldt. Neli minutit hiljem jo\u0303udis vo\u0303o\u0303rustaja siiski sihini, kui nurgalo\u0308o\u0308gija\u0308rgses olukorras saatis palli vo\u0303rku Tianna Teisar. Vaheajapausile mindi Walesi u\u0308heva\u0308ravalises eduseisus, vahendab Jalgpall.ee."}, {"text_idx": "#000007", "text": "Teise poolaja alguses o\u0303nnestus Walesil eduseisu duubeldada: 52. minutil suutis Eesti ku\u0308ll esimese pealelo\u0308o\u0308gi to\u0303rjuda, ent ja\u0308tkupalli saatis vo\u0303rku naiskonna kapten Bethan Mcgowan. Kaks minutit hiljem leidis aset Eesti u\u0308ks parimaid vo\u0303imalusi, kui Kristina Teerni suurepa\u0308rase la\u0308biso\u0308o\u0308du ja\u0308rel pa\u0308a\u0308ses va\u0308ravavahiga silmitsi Katrin Kirpu, ent vastase puurilukk to\u0303rjus. Wales oli ta\u0308pne ka 65. ja 70 minutil: esimesel juhul sai jala valgeks Ella Humphrey, teise puhul sai oma nimele teise tabamuse Mcgowan. Ma\u0308ngu viimastel minutitel avaldas Eesti vastasele ko\u0303vasti survet ning tekitas mitmeid ha\u0308id momente, mida va\u0308ravaks paraku vormistada ei o\u0303nnestunud."}, {"text_idx": "#000008", "text": "Koondise peatreeneri Taavi Midenbriti so\u0303nul pakkus vastane head tempot ning sellega kohanemine vo\u0303ttis Eesti neidudel ma\u0308ngu alguses aega. \"Avapoolaja lo\u0303pus jo\u0303udsime olukordadesse ja vastasega kontakti paremini, ent vastane domineeris kogu ma\u0308ngu jooksul. Olid ku\u0308ll perioodid, kus saime neile vastu ja tekitasime mo\u0303ned olukorrad, aga samas oli perioode, kus vastane hoidis initsiatiivi va\u0308ga selgelt enda ka\u0308es. Va\u0308ravad olid va\u0308lditavad, aga hea ja ma\u0308ngu domineeriv vastane tekitab paratamatult stressi, mille to\u0303ttu su\u0308nnivad aeg-ajalt eksimused,\" vo\u0303ttis Midenbritt ma\u0308ngu kokku."}, {"text_idx": "#000009", "text": "\"Tulemus oli kindlasti aus, vastane oli ta\u0308na parem. Usun, et oleme vo\u0303istkonnana edasi arenenud \u2013 ma\u0308ng on selgelt loogilisem ja u\u0308ksteise mo\u0303istmine on parem, \u2013 aga jo\u0303udmine tasemele, mida Wales ta\u0308na pakkus, vo\u0303tab veel aega. Kindlasti on arenguks sellised tugevaid ma\u0308nge vaja,\" ra\u0308a\u0308kis Midenbritt."}, {"text_idx": "#000010", "text": "Alagrupist pa\u0308a\u0308ses kahe vo\u0303iduga A-tugevusgruppi Wales. Eesti lo\u0303petas turniiri teisel kohal ta\u0308nu 2:0 vo\u0303idule Kasahstani u\u0308le, kelle punktiarve ja\u0308i avamata. \"Esimeses ma\u0308ngus na\u0308itasime head minekut, tu\u0308drukud tundsid end va\u0308ljakul ha\u0308sti ja enesekindlalt. Seda oli va\u0308ga hea na\u0308ha ning see paistis va\u0308lja ka u\u0308leja\u0308a\u0308nud laagris. Areng on pikaajalisem protsess, aga na\u0308en, et vo\u0303istkond on teinud sammud edasi,\" vo\u0303ttis Midenbritt turniiri kokku."}, {"text_idx": "#000014", "text": "Neidude U-17 jalgpallikoondis sai so\u0303prusturniiril kindla kaotuse"}, {"text_idx": "#000015", "text": "Neidude U-19 jalgpallikoondis alustas valikturniiri vo\u0303iduga"}, {"text_idx": "#000017", "text": "Jalgpalli naiste MM-i u\u0308lekannete ajakava"}, {"text_idx": "#000019", "text": "Eesti naiste jalgpallikoondis kohtub teisipa\u0308eval tugeva Iisraeliga"}, {"text_idx": "#000024", "text": "Madalseisus Ajaxi derbima\u0308ng ja\u0308eti fa\u0308nnide ka\u0308itumise to\u0303ttu pooleli"}, {"text_idx": "#000025", "text": "Atletico andis linnarivaalide lahingus Realile hooaja esimese kaotuse"}, {"text_idx": "#000028", "text": "Sinjavski ja\u0308i sel hooajal esmakordselt ma\u0308nguajata"}, {"text_idx": "#000032", "text": "Rannula: me ei ole veel valmis vo\u0303istkond"}, {"text_idx": "#000040", "text": "Pruus pa\u0308lvis Gironas maastikumaratonil viienda koha, tiim sai kolmikvo\u0303idu"}, {"text_idx": "#000048", "text": "Risto Lillemets lo\u0303petas Talence'i ku\u0308mnevo\u0303istluse viiendana"}]